Festa dël Piemont

La festa dël Piemont a l'é na selebrassion ch'as ten tuti j'agn dedicà al Piemont, a soa gent e a soa stòria.
As arciama a la bataja dl'Assieta dij 19 ëd luj 1747.

Stòria
La festa dël Piemont a l'é tnusse për la prima vira dël 1968, pr'inissiativa dij Brandé bielèis, an particolar ëd Jaco Calleri e Tavo Burat.

J'edission dla festa dël Piemont
1968: 21 ëd luj, Graja.
1969: 20 ëd luj, San Gioann d'Andorn.
1970: 19 ëd luj, Oropa.
1971: dai 13 ai 18 ëd luj, Perosa.
1972: da j'8 ai 16 ëd luj, Ël Mondvì.
1973: daj 29 ëd giugn ai 31 ëd luj, Val ëd Lans.
1974: dai 6 ëd luj ai 21 dë dzèmber, Ivrèja e valade canavzan-e.
1975: dai 27 d'avril ai 13 dë dzèmber, Valsusa.
1976: dai 6 ëd giugn ai 6 ëd novèmber, Val Belb e Àuta Langa. L'inaugurassion a l'é tnusse a Niela Belb, con la presensa dl'avocat Viglione, pressident ëd la region.
1977: Salussèis e soe valade.
1978: Savian e tra Màira e Mleja. Pressident dël comità organisativ a l'era l'avocat Alessandro Mortarotti.
1979: Alba e dëdsà e dëdlà 'd Tani.
1980: Vërsèj dai mont a le risere.
1981: Val ëd la Srin-a.
1982: Àuta Val ëd l'Er, dl'Orba e dla Bormia dë Spign.
1983: Comprensòri 'd Coni.
1984: Ant ël cheur dël Monfrà.
1985: Tra Langa e Monfrà.
1986: Ël Belb e soe valade.
1987: Comunità montagnin-e dla Bassa Val dël Saar e dl'Àuta Val dël Saar.
1988: Cher e ij pais dij sò confin.
1989: A le pòrte 'd Turin.
1990: Ant ij Roé.
1991: Ant ël monragalèis.
1992: Al Còl ëd l'Assieta.
1993: Comunità montagnin-a dla Deura Bàutia canavzan-a.
1994: Ponson.
1995: Da Turin al Piemont.
1996: Val ëd l'Elf.
1997: Al Borgh ant l'arcòrd ëd Bep Ross.
1998: Për ij quarant'agn dël Seto sità.
1999: An Valsesia.
2000: Valsusa.
2001: Vërsèj e le comun-e dla pian-a.
2002: Noara e le comun-e dla provinsa.
2003: La Piev e la provinsa dël Verban-Cusi-Òssola.
2004: Gatinera e ij pais dël vin e dël ris.
2005: L'Assieta.
2006: Borian-a.
2007: Biela.
2008: Cherasch.
2009: Cèj e Valsesia.
2010: Barge.

Categorìa:Feste piemontèise